Diari Oficial de la Generalitat Valenciana


Sumari del DOGV 1606, del 19-08-1991 (1991/822386)

DECRET 126/1991, de 23 de juliol, del Consell de la Generalitat Valenciana, pel qual s'accepta la cessió, a títol gratuït, d'uns terrenys de 3.200 m2 destinats a parc de bombers, realitzada per l'Ajuntament de la Pobla de Farnals.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/07/23/126/dof/vci/html**

### Dades del document

Número de DOGV
:   1606

Data del DOGV
:   19-08-1991

Secció del DOGV
:   DISPOSICIONS GENERALS

Número del document
:   1991/822386


Data del document
:   23-07-1991

Organisme emissor
:   Conselleria d'Economia i Hisenda

Tipus de document
:   Decret

Decret 126/1991, de 23 de juliol, del Consell de la Generalitat Valenciana, pel qual s'accepta la cessió, a títol gratuït, d'uns terrenys de 3.200 m2 destinats a parc de bombers, realitzada per l'Ajuntament de la Pobla de Farnals.  
L'Ajuntament de la Pobla de Farnals, en sessió plenària de 27 de setembre de 1990, acordà la cessió a la Generalitat Valenciana d'uns terrenys de 3.200 m2, situats en les parcel·les 1 i S (part) del polígon d'actuació núm. 1 del pla parcial del sector III, dels quals és propietari.  
La cessió es realitza amb la finalitat determinant de construir-hi un parc de bombers.  
A petició del Conseller d'Administració Pública s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 23 de juliol de 1991,  
DECRETE:  
Article primer  
S'accepta la cessió, a títol gratuït, realitzada per l'Ajuntament de la Pobla de Farnals, dels terrenys de 3.200 m2 situats en la zona industrial d'aquesta població, els límits del quals són:  
Al nord, en una línia de 26'10 metres, amb part de la finca d'on procedeix, propietat de l'Ajuntament de la Pobla de Farnals, i en una línia de 24'76 metres, amb la parcel·la núm. 2, que s'adjudicà a la Sra. María del Carmen Fontestad Ballester i altres; sud, en una línia de 16'65 metres, amb el vial transversal número 1, i cantonada sud-est de l?illa 1, en una línia de 43'83 metres; est, en una línia de 20 metres, amb part de la finca d'on part d'aquesta procedeix, i en una línia de 33'65 metres, amb vial longitudinal número 6 (antic ferrocarril d'Aragó); i oest, en una línia de 79'92 metres, amb la parcel·la de cessió obligatòria destinada a zona verda.  
Figura inscrita en el Registre de la Propietat de la Pobla de Farnals al foli 2 del tom 1779, llibre 127, finca número 9.003, inscripció 1ª.  
Article segon  
Aquesta cessió gratuïta dels terrenys comporta el compromís per part de la Generalitat Valenciana de construir-hi un parc de bombers.  
Article tercer  
Els drets derivats de la cessió de l?immoble hauran d'incorporar-se a l?Inventari General de Béns i Drets de la Generalitat Valenciana.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 23 de juliol de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI